Terézia Páleníková

Terézia Páleníková (* 16. august 1995, Bratislava, Slovensko) je slovenská profesionálna basketbalistka, hrajúca na pozícii krídla. V súčasnosti hrá za tím Danilo's Pizza Bursa Ant Spor v tureckej superlige a za slovenskú reprezentáciu.FIBA profile Získala ocenenie slovenská basketbalistka roka za roky 2022 a 2023.

 Kariéra 
 Začiatky kariéry, BK Petržalka a Piešťanské Čajky (20112018) 
Páleníková pochádza z Bratislavy z basketbalovej rodiny, aj traja jej súrodenci boli basketbalistami. Profesionálnu kariéru začala v klube BK Petržalka. V roku 2012 sa stala s klubom majsterkou I. ligy a postúpila do extraligy. S Petržalkou odohrala po postupe klubu do extraligy dve sezóny v najvyššej súťaži v rokoch 20122014. Medzi rokmi 20142018 strávila štyri sezóny v slovenskej extralige v tíme Piešťanské Čajky, kde sa vypracovala na stabilnú oporu tímu a jednu z najlepších hráčok ligy (v sezóne 2017/2018 skórovala najviac bodov, 308 b). S Piešťanmi získala tri strieborné a jednu bronzovú medailu, rovnako s klubom v roku 2017 vyhrala Slovenský pohár v basketbale žien.

 Ślęza Wrocław (20182020) 
V roku 2018 prestúpila do zahraničného pôsobiska, poľského tímu Ślęza Wrocław. Vo februári 2019 získala 3. miesto v ankete Basketbalistka roka 2018. V poľskej lige patrila v sezóne 2018/19 medzi najlepšie hráčky Ślęzy Wrocław, Ślęza skončila na treťom mieste ligy. V novej sezóne 2019/20 jej neumožnili štartovať vážne problémy s tráviacim ústrojenstvom, z ktorých sa liečila celú jeseň roku 2019. 

 Návrat do Piešťan (20202021) 
V januári 2020 oznámila, že do konca sezóny 2019/20 bude hrať v jej predošlom pôsobisku, za Piešťanské Čajky. Sezóna 2019/20 bola predčasne ukončená pre pandémiu koronavírusu, Čajky skončili na druhom mieste po prerušení základnej časti za Ružomberkom, rovnako získali po prehre vo finále Slovenského pohára druhé miesto aj v pohári. V sezóne 2020/21 Páleníková pokračovala s Čajkami a patrila stabilne do základnej zostavy klubu. Nakoniec skončila s 385 bodmi ako piata najlepšie bodujúca hráčka ligy a s tímom obhájila striebra v lige aj pohári.

 Legionárska kariéra v Španielsku a Izraeli (2021súčasnosť) 
Sezóny 2021/22 a 2022/23 odohrala v španielskej extralige Liga Femenina Endesa. Sezónu 2021/22 strávila v tíme Innova TSN Leganés, následne prestúpila v lete 2022 do klubu CDB Clarinos Tenerife. Po vypadnutí klubu z play-off a jeho zostupe v apríli 2023 prestúpila do klubu Uni Girona CB, kde sezónu dohrala vypadnutím vo štvrťfinále play-off s Barçou CBS. V júni 2023 oznámila prestup do Maccabi Haifa. S tímom absolvovala prípravné zápasy, po útoku Hamasu na Izrael 7. októbra 2023 však bola izraelská extraliga prerušená, resp. nezačala. Páleníková z bezpečnostných dôvodov požiadala slovenskú diplomaciu o evakuáciu z Izraela na Slovenska, nakoniec Izrael opustila po vlastnej osi cez Cyprus, Grécko a Rakúsko 10. októbra 2023. Na jeseň 2023 ostala bez klubovej príslušnosti, keď odmietla angažmán v klube Piešťanské Čajky, kde už v minulosti hrala. Sezónu 2023/24 nakoniec dohrala v tureckej superlige v tíme Tarsus Belediyesi Mersin. V júli 2024 prestúpila v rámci tureckej ligy do klubu Danilo's Pizza Bursa Ant Spor.

 Reprezentačná kariéra 
Páleníková prvý raz reprezentovala Slovensko ešte v mládežníckych kategóriách od roku 2010. Reprezentovala Slovensko tiež na Majstrovstvách Európy 2017, kde družstvo skončilo na ôsmom mieste, rovnako tak na ME 2023, kde Slovensky skončili na 12. mieste. V novembri 2023 bola povolaná do reprezentácie pre kvalifikáciu na Majstrovstá Európy v basketbale žien 2025.

 Osobný život 
Jej staršia sestra Marta je bývalá profesionálna hráčka basketbalu, pôsobiaca v Piešťanoch či Košiciach. Marta kariéru pre zdravotné problémy ukončila v roku 2018. Brat Juraj je rovnako basketbalistom, pôsobiacim v BC Komárno.

 Štatistiky 
 Klubová úroveň 
 Sezóna Klub Liga ŠtatistikyZSFMINPPGRPGAPGSPGBPG2FGP3PTFT2012/13  BK Petržalka  BEŽ2013/14 BK Petržalka  BEŽ % % %2014/15  Piešťanské Čajky  BEŽ2725:277,642,502,070,500,2942,31 %25,49 %75,00 %2015/16 Piešťanské Čajky  BEŽ3426:4111,853,411,791,440,1853,94 %30,11 %69,41 %2016/17 Piešťanské Čajky  BEŽ2325:039,703,441,701,700,17 43,92 % 31,34 % 83,33 %2017/18 Piešťanské Čajky  BEŽ222027:2611,412,632,561,110,11 51,15 % 30,77 % 75,56 %2017/18 Piešťanské Čajky  EWBL 8 29:13 12,80 1,40 2,10 1,60 0,10 50,0 % 47,6 % 66,7 %2017/18 Piešťanské Čajky  EC 6 6  12,50      %  %  %2018/19 Ślęza Wrocław  EBLK341622:538,52,21,51,20,1 45,1 % 37,5 % 74,1 %2019/20 Ślęza Wrocław  EBLK % % %2019/20 Piešťanské Čajky  BEŽ520:2410,802,002,401,000,2064 %64 %82 %2019/20 Piešťanské Čajky  EWBL3019:2510,301,001,000,30N/A37,5 %66,7 %100 %2019/20 Piešťanské Čajky  CEWL207,002020/21 Piešťanské Čajky  BEŽ282329:0316,173,251,751,880,2956 %32 %79 %2020/21 Piešťanské Čajky  EWBL4430:08 17,252,30  2,00 1,50 N/A 48,7% 36,4 % 100 %2021/22 Innova TSN Leganés  LFE7120:545,62,71,60,348,3 %13,3 %83,3 %2022/23 CDB Clarinos Tenerife  LFE % % %2022/23 SPAR Girona  LFE % % %2023/24 Maccabi Haifa  Ligat Ha'al % % %

 Reprezentačná úroveň 
 Vrcholové podujatie ŠtatistikyZSFMINPPGRPGAPGSPGBPG2FGP3PTFT Majstrovstvá Európy v basketbale žien do 16 rokov 2010    Majstrovstvá Európy v basketbale žien do 16 rokov 2011     Majstrovstvá Európy v basketbale žien do 18 rokov 2012     Majstrovstvá Európy v basketbale žien do 20 rokov 2014     Majstrovstvá Európy v basketbale žien 2017 214:303,500,501,001,50,5 40 % 0 % 60 % Majstrovstvá Európy v basketbale žien 2023 4427:2012,002,31,50,8N/A 54,8 % 25 % 62,5 %

 Ostatné reprezentačné zápasy ŠtatistikyZSFMINPPGRPGAPGSPGBPG2FGP3PTFT SR ženy 2017   SR ženy 2018427:2014,82,52,50,3N/A 34,4 % 58,3 % 94,1 % SR ženy 2019   SR ženy 20201018:007,03,01,0 2,0N/A 50 % 25 % N/A SR ženy 2021 320:008,331,330,662,00N/A 43,8 % 33,3 % 50 %

 Ocenenia 
 Slovenská extraliga – 5 x 2. miesto (2015, 2016, 2017, 2020, 2021), 1 x 3. miesto (2018)
 Poľská extraliga – 1 x 3. miesto (2019)
 Slovenský pohár v basketbale žien – 1 x víťazstvo (2017), 4 x 2. miesto (2016, 2018, 2020, 2021)
 Basketbalistka roka – 3. miesto (2018), 6. miesto (2016, 2017, 2020), 7. miesto (2019)

 Referencie 

Kategória:Slovenské basketbalistky
Kategória:Osobnosti z Bratislavy